NaiveNeuron/SloPal huggingface dataset:
Fico, Robert, poslanec NR SR (2023-03-28):
Môžme s tým rátať?
Hlina, Alojz, poslanec NR SR (2015-09-16):
Ďakujem veľmi pekne. My dneska rozprávame o téme, ktorá, či to pripúšťame, či nie, ja sa nehrám na proroka, ale naveľa a nadlho poznačí Európu, a pozrite sa, v akom formáte. A ja som sa presne toho bál. Presne to som namietal, keď ste otvorili schôdzu. Ja sa budem venovať tej časti, ktorú namietal aj pán kolega Brocka, tú procesnú. Načo toto bolo dobré? Prosím vás, keby sme dneska mali prijať uznesenie, že zajtra posielame deky alebo 5 miliónov euro niekde do Turecka, tak som tu do rána. Dneska nie je zmyslom prijať niečo. Čo niekto na niečo čaká? Ani premiér Fico zajtra nejde do Bruselu. Proste vy ste si to chceli skrátiť. Nepríde vám to obludné? Nepríde vám to nechutné? Prosím vás, ešte aspoň, že ste nedali hlasovanie o tom, keď skončíme. Veď my keby sme tu mali hlasovať, ako by sme skončili, tak by museli o tri štvrtiny pridať výkony ventilátorov, lebo by tu bol zase ten alkoholový ódor, čo tu vždycky v noci býva, prosím vás. Ešte aspoň to, že ste mali rozum pri sebe. Načo bolo dobré dať prerokovať tento bod, kým sa neskončí? Povedzte mi niekto, kde je, čo bolo zmyslom? Proste nepríde vám to nechutné? Proste rozprávame o téme, ktorá brutálnym spôsobom, silne, neviem, ťažko sa mi hľadajú výrazy, poznačí Európu. Poznačí našu krajinu, poznačí nás a vy sa proste váľate na ubytovniach! Proste vy sa niekde váľate po ubytovniach! Ešteže ste nedali hlasovanie po skončení bodu programu. Prosím vás, by som sa tu udusil v tom ódore. Toto je tá vaša zodpovednosť? Toto je tá vaša zodpovednosť? A vyprosím si poznámku od pána Pellegriniho, či sa ja niekde ponáhľam alebo neponáhľam. Ja nie som robocop ako vy, že zvládam sedem funkcií naraz. Ja robím prácu poslanca a robím si ju poriadne a budem tu sedieť aj do rána, ale vtedy, keď to má zmysel. Nielen kvôli tomu, aby ste si vy skrátili svoju robotu. Len kvôli tomu. Ja... (Prerušenie vystúpenia časomerom.)
Grendel, Gábor, podpredseda NR SR (2022-06-29):
Jediná faktická poznámka, pani poslankyňa Halgašová, nech sa páči.
P. Hrušovský, predseda NR SR: (2005-11-09):
Ďakujem pani poslankyni Navrátilovej. Pristúpime k rokovaniu o vládnom návrhu zákona o príspevkoch na podporu náhradnej starostlivosti o dieťa , ktorú prerokúvame ako tlač 1255. Spoločnú správu výborov máte ako tlač 1255a. Poprosím, aby z poverenia vlády Slovenskej republiky predmetný návrh zákona uviedla a odôvodnila pani ministerka práce, sociálnych vecí a rodiny. Pani ministerka, máte slovo.
Hrušovský, Pavol, podpredseda NR SR (2010-10-21):
O vystúpenie požiadal pán navrhovateľ Beblavý. Nech sa páči, pán poslanec.
V. Veteška, podpredseda NR SR: (2005-03-16):
Ľ. Lintner, poslanec: Ďakujem pekne za slovo. Samozrejme, toto uznesenie by ani nevyžadovalo nijaké slová, len mi to nedalo, sa pridať k podpore. Som rád, že vznikol takýto návrh uznesenia na pôde ústavnoprávneho výboru, aby sme predišli prípadným takým nuansám, ako vznikli teraz pri skončení funkčného obdobia vedenia Najvyššieho kontrolného úradu. Žiaľ, v našej legislatíve sa objavujú viaceré veci, ktoré majú riešiť prechodné ustanovenia, a na tie sa zabúda. Je to aj ustanovenie, napríklad vo volebnom zákone, kde sa tiež mohlo asi pamätať na to, že celý, komplet zákon, že má platiť asi až od nového volebného obdobia, a nie sa uplatňovať už v tomto, pretože niektoré veci sú vo vnútri rozporné práve preto, že chýbajú prechodné ustanovenia, a som rád že vzniklo takéto uznesenie a že je predložený takýto návrh uznesenia, aby proste perspektívne sa nikto nedomáhal, že má byť dlhšie, ako v skutočnosti má byť. Ďakujem pekne.
P. Hrušovský, podpredseda NR SR: (2002-02-07):
L. Ambróš, poslanec: (Začiatok vystúpenia nebolo počuť.) ... a otázka, trebárs, ťažby je aj otázkou, povedal by som, spôsobu, aký sa použije v lesnom hospodárskom pláne a či nejde o to, aby sa vlastne zakryli, nazvem to tak, nelegálne spôsoby ťažby na tých miestach, kde by nemala byť táto ťažba použitá. P. Koncoš, minister pôdohospodárstva SR: Máte možnosť, pán poslanec, urobiť poslanecký prieskum v Lesoprojekte. Ak máte podozrenia na niektoré neoprávnené ťažby ako poslanec alebo ako skupina poslancov, samozrejme, k týmto informáciám budete mať prístup. Ale nie je to možné jednoducho zverejňovať. Ja som citoval vyhlášku Národného bezpečnostného úradu, kde je presne uvedené, o čo sa opiera Lesoprojekt. Ďakujem pekne.
Hrnčiar, Andrej, podpredseda NR SR (2018-11-28):
Pán poslanec Pčolinský.
P. Hrušovský, predseda NR SR: (2005-01-19):
Pán navrhovateľ sa chce vyjadriť, nech sa páči.
Grendel, Gábor, podpredseda NR SR (2023-02-03):
Na vystúpenie pána poslanca Šefčíka evidujem desať faktických poznámok, tak. Končím možnosť prihlásiť sa s ďalšími. Ako prvý pán poslanec Ján Oravec.
Čepček, Martin, poslanec NR SR (2022-02-03):
Ďakujem, pán minister, ja si uvedomujem, že toto nie je vaša parketa, v médiách však odznela informácia, aj tlačová agentúra Slovenskej republiky, aj denník SME, že členov toho konzília je 24, bolo to 21. januára 2022 a ja by som teda chcel vo vašom, teda cez vás, keďže vy nie ste na to odborník, odkázať pánovi ministrovi zdravotníctva, že by občania radi vedeli, kto rozhoduje o tých reštrikčných opatreniach, nakoľko sa pred voľbami sľubovala transparentnosť. Ďakujem.
M. Hort, podpredseda NR SR: (2009-06-19):
A slovo má pani poslankyňa Tóthová, nech sa páči.
Pellegrini, Peter, predseda NR SR (2024-02-27):
Pán poslanec Vančo.
Laurenčík, Milan, podpredseda NR SR (2021-02-24):
Na vaše vystúpenie evidujem štyri faktické poznámky. Nech sa páči, prvý vystúpi pán poslanec Ľuboš Krajčír.
Kažimír, Peter, podpredseda vlády a minister financií SR (2015-03-12):
Viete čo, je množstvo rebríčkov. Množstvo ľudí na svete v nadnárodných inštitúciách, ale aj v všelijakých zahraničných eseročkách, think tankoch sa venujú rebríčkom kľúčovo preto, že im to nosí nejaké peniaze. Je to, zverejňovanie rebríčkov je nejaká forma nejakej nadpráce, ktorú viete ponúknuť médiám a často je to sexi. Takže je, z tohto pohľadu mne je úplne jedno, čo, aký rebríček, obzvlášť nejaký, nie že nejaký, Bloomberg je vážna agentúra, ja ju nespochybňujem, Bloomberg je ale súkromná agentúra, ktorá má svoje úlohy a spolu s Reuters má proste také kľúčové postavenie z hľadiska odbornej oblasti finančných trhov a je veľmi dobré byť s nimi zadobre, ale musím povedať, že kľúčové je na tom to, ako sa cíti človek, ktorý v tejto krajine žije. A z toho pohľadu musím povedať, že človek žije vnútri tejto sústavy, v ktorej sa nachádza naša krajina Slovenská republika, žije vnútri Európy, žije vnútri eurozóny a z pohľadu porovnania rokov, ktoré prežil do roku 2008 a potom po vrchole krízy v ďalších rokoch, musí mať pocit, a mal by mať pocit, lepších časov z pohľadu toho, že je tu viac pracovných džobov, viac pracovných miest, že si môže z hľadiska reálnej mzdy kúpiť viac tovarov a služieb, že mu rastie reálna mzda, že sa nemusí obávať, tak ako sa musel obávať ešte pred dvoma-troma rokmi o to, že o prácu príde. Slovensko nie je nebo na zemi, na tom sa asi zhodneme všetci, ale Slovensko je stabilizovaná krajina, pevne zakotvená v istom priestore, ktoré má svoje výhody aj nevýhody a ktoré čelí veľkým výzvam. Ďakujem.
P. Hrušovský, poslanec: (2006-12-05):
Ale mňa by zaujímala iná vážnejšia otázka. Ako a k čomu chce vystúpiť pán prezident Slovenskej republiky preto, lebo nemôžem súhlasiť s interpretáciou pána podpredsedu Číža, ktorý sa odvoláva na § 28 zákona o rokovacom poriadku, lebo ten hovorí o vystúpeniach ústavných činiteľov v rámci rozpravy k prerokovávanému návrhu zákona. Teda chcem sa opýtať, či pán prezident Slovenskej republiky požiadal vás, pán predseda, v súlade s čl. 102 písm. p) o vystúpenie so správou... (Prerušenie časomierou.)
Kamenický, Ladislav, poslanec NR SR (2020-11-12):
Ďakujem pekne.
B. Bugár, podpredseda NR SR: (2003-11-11):
M. Maxon, poslanec: Ďakujem pekne za slovo. Nechcem teda polemizovať s niektorými tými faktmi, ktoré ste, pani poslankyňa, uviedli, možno jednu takú vecnú poznámku poviem, že úroky sa neplatia zo zisku, ale z nákladov a z toho pohľadu teda aj to hodnotenie musí vychádzať z iných parametrov. Ale ja možno súhlasím s niektorými tými vecami, ktoré vy navrhujete ako kľúčové riešenie, ale rozhodujúce, prioritné riešenie v oblasti agrárnej politiky musí smerovať k tomu, aby poľnohospodári mali také postavenie, ako im v spoločnosti patrí, aby poľnohospodári mali také postavenie, aké v Európskej únii majú. Ak poľnohospodári takéto postavenie budú mať, primerane tomu budú dosahované aj ekonomické výsledky, primerane tomu sa bude rozvíjať trh s pôdou, primerane tomu sa usporiadajú vlastnícke vzťahy. Ak súčasná agrárna politika smeruje k tomu, že ekonomická efektívnosť poľnohospodárstva je nulová alebo mínusová, tak to nemôže aktívne pôsobiť ani na usporiadanie vlastníckych vzťahov k pôde, ani na usporiadanie majetkových podielov, ktoré sa dostali do situácie, že mnohé z nich už neexistujú. To znamená, že všetko môže zásadným spôsobom ovplyvniť pozitívna agrárna politika alebo pozitívna agrárna politika vytvorí nástroje na to, aby všetky tieto veci sa v krátkej budúcnosti optimálne usporiadali. Ale poľnohospodárom treba dať to postavenie v spoločnosti, ktoré im právom patrí. (Potlesk.)
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 124 poslancov, za 124. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Hort, Milan, podpredseda NR SR (2010-10-22):
Ďalej pán poslanec Ján Senko s faktickou poznámkou. Nech sa páči.
Baránik, Alojz, poslanec NR SR (2023-03-23):
A to tým, že uznesením Európskeho parlamentu tohto druhu nemôže dôjsť, dôjsť k porušeniu subsidiarity. Toto predpokladám musí byť predkladateľkám jasné. Ak je to tak, že je im to jasné, tak potom sa pýtam, aký má účel takéto uznesenie. No, to uznesenie má ten účel, že chce porušiť základné prikázania kresťanské a konkrétne ´miluj blížneho svojho ako seba samého´. A to za pomoci prosím pekne Ficovej mafie, populistov, neonacistov a toto je to, čo nám prináša strana Igora Matoviča sem. Toto sú ľudia, kvôli ktorým sme museli odísť z koalície, pretože sa s nimi jednoducho nedá. Toto sú kresťania? Aby tu, aby tu hovorili o svojich blížnych, že sú zvrátení, len preto, že milujú niekoho. Toto je, na to, že sa môžete hanbiť, na to, to je na nič iné. A že hovoriť, že keď niekto má rád človeka toho istého pohlavia, ako je on sám, že je to ideológia. Ja rozumiem tomu, že ste hlúpi a nevzdelaní, tomu rozumiem, tomu, tomu sa dá porozumieť, ale nerozumiem tomu, že je vás, že je vo vás toľko nenávisti, tomu nerozumiem, tomu, odmietam to akceptovať. Lebo ja, mne, mne to jasné, že pán Kuriak a rôzni iní, že majú obmedzené rozhľady, že ledva ovládajú slovenský jazyk, nie to ešte nejaký cudzí jazyk, aby mohli naberať informácie aj z nejakých iných zdrojov, ako to, čo sa dozvie v kostole. Ale v kostole by ste sa mali predovšetkým dozvedieť to, že máte milovať blížneho svojho a to tu nikde nevidím od tých, ktorí nosia odznaky na klope, Kristov kríž nosia na klope a neviem aký kresťanské únie a neviem čo. No kde ste? Čo je na tomto kresťanského, mi povedzte. A pokiaľ ide o vzťah s Európskou úniou. Vy si uvedomujete, že už teraz Slovensko porušuje základnú zmluvu, základné zmluvy Európskej únie tým, že vlastne bráni voľnému pohybu ľudí, ktorí napríklad sú zosobášení, chcú mať deti, sú zosobášení ľudia rovnakého pohlavia a chcú mať deti a chcú sa presťahovať na Slovensko, majú na to dôležitý dôvod a nie je im to umožňované, pretože Slovensko vydáva základnú ľudskú dôstojnosť za oblasť rodinného života. Predsa ľudská dôstojnosť nejako súvisí s rodinným životom, ale rozhodne s tým súvisí tak, že na rodinný život má nárok každý, pretože je to súčasťou ľudskej dôstojnosti. A my sme sa práva a povinnosti hájiť základnú ľudskú dôstojnosť nie ako vstupom do Európskej únie nezbavili. Tento záväzok existuje a existuje pre všetkých ľudí aj pre tých, ktorí vy úplne nezmyselne a nekresťansky nenávidíte. Takže, ja, milí kolegovia, ja by som vás prosil, aby ste boli kresťanmi viacej vo svojich dušiach a menej len formálne, aby ste sa držali zásad antiky, aby ste neklamali, a aby ste boli voči svojim blížnym rovnako citliví, ako ste k sebe samým. A aby ste považovali všetkých ľudí za hodných toho, aby mohli žiť dôstojný život. Ďakujem.
Blanár, Juraj, podpredseda NR SR (2022-05-20):
Pán poslanec Šudík.
Matovič, Igor, poslanec NR SR (2019-09-25):
Kolegovia, kolegyne, prepáčte, ešte by som sa chcel opýtať, aký, či by mi mohol predsedajúci povedať teda dnešný priebeh. Bude sa hlasovať už naposledy teraz o piatej alebo...?
M. Číž, podpredseda NR SR: (2008-10-30):
(Hlasovanie.) Prítomných 134 poslancov, za návrh 60 poslancov, proti 5 poslanci, zdržalo sa 67 poslancov, nehlasovali 2 poslanci. Konštatujem, že tento návrh sme neschválili.
Bugár, Béla, podpredseda NR SR (2019-09-24):
Ďakujem. Teraz dávam slovo spravodajkyni z navrhnutého gestorského výboru pre zdravotníctvo pani poslankyni Grausovej. Len chcem upozorniť každého navrhovateľa, že, samozrejme, píšem si, že pán Vašečka sa hlási, vy sa hlásite, budem podľa poradia. Dobre? Ďakujem pekne. Nech sa páči, pani poslankyňa, máte slovo.
M. Číž, podpredseda NR SR: (2007-06-19):
Vážené kolegyne, kolegovia, otváram všeobecnú rozpravu. Chcem informovať, že som nedostal žiadnu písomnú prihlášku. Preto sa pýtam, kto sa do rozpravy chce prihlásiť ústne? Pokiaľ nikto, uzatváram možnosť podania ústnych prihlášok do rozpravy a vyhlasujem rozpravu za skončenú. Ďakujem pánovi spravodajcovi a prerušujem rokovanie o tomto bode programu. Vážené kolegyne, kolegovia, nasledujúcim bodom programu je prvé čítanie o vládnom návrhu zákona o používaní záznamového zariadenia v cestnej doprave . Tento vládny návrh zákona ste dostali ako tlač 306 a návrh na pridelenie na rokovanie vo výboroch máte v rozhodnutí predsedu Národnej rady č. 316. Teraz opäť poprosím pána ministra hospodárstva Slovenskej republiky Ľubomíra Jahnátka, aby v zastúpení ministra dopravy, pôšt a telekomunikácií vládny návrh zákona uviedol. Nech sa páči.
Grendel, Gábor, podpredseda NR SR (2020-07-24):
V rozprave teraz vystúpi pán poslanec Mazurek.
D. Lipšic, poslanec: (2008-12-04):
Druhá poznámka. Predseda Telekomunikačného úradu v tom vyjadrení, ktoré citoval pán poslanec Galbavý, povedal, že v tomto prípade akoby znovu prevážil nad verejným záujmom záujem finančnej skupiny. A napriek sociálnej rétorike dnešnej vlády je to akoby červená niť vládnutia strany Smer a ďalších strán, že vždy, keď je na jednej strane verejný záujem a na strane druhej záujem nejakej finančnej skupiny, uprednostní finančnú skupinu. To je príbeh Veľkého Slavkova. To je príbeh tendra na diaľničné mýto. To je príbeh pezinskej skládky, to je príbeh upratovacích prác na ministerstve obrany, to je príbeh tendra na ministerstve výstavby, to je príbeh za príbehom. V každom jednom prípade, keď má vládna koalícia na výber, si vyberie nie verejný záujem, ale záujem finančnej skupiny napriek veľkej rétorike, také sú vždy skutky, žiaľ.
Ďuriš Nicholsonová, Lucia, podpredsedníčka NR SR (2017-11-30):
Pán poslanec Pčolinský, prepáčte, nerada vás vyrušujem, len sa chcem opýtať...
P. Paška, predseda NR SR: (2010-01-20):
Návrh sme postúpili do druhého čítania.
Zmajkovičová, Renáta, podpredsedníčka NR SR (2013-11-26):
Faktické poznámky na vystúpenie pána poslanca nie sú. Ďalší, ktorý vystúpi v rozprave, je pán poslanec Hlina.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 137 poslancov, za 24, proti 41, zdržalo sa 58, nehlasovali 14. Návrh nebol schválený. Prosím teraz poslanca Lukáča, aby uviedol hlasovanie v prvom čítaní o návrhu poslancov Kotlebu, Uhríka, Beluského, Schlosára a Drobného na vydanie ústavného zákona, ktorým sa mení a dopĺňa ústava (tlač 1079). (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského, Rastislava Schlosára a Stanislava Drobného na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1079.)
Bugár, Béla, podpredseda NR SR (2018-05-10):
Ďalej v rozprave vystúpi pán poslanec Baška. Nech sa páči, máte slovo.
Danko, Andrej, podpredseda NR SR (2024-06-20):
Poslanec Krúpa.
Pellegrini, Peter, podpredseda NR SR (2020-05-13):
Pán poslanec Potocký.
Blaha, Ľuboš, podpredseda NR SR (2024-01-09):
Ako ďalšia sa do rozpravy prihlásila pani poslankyňa Anežka Škopová. Nech sa páči.
Gyimesi, György, poslanec NR SR (2022-06-14):
Hlasovať o tomto bode programu budeme dnes o sedemnástej hodine.
Gyimesi, Juraj, poslanec NR SR (2020-11-04):
Pán podpredseda, ja nemám procedurálny návrh, ale ja by som sa chcel ospravedlniť pani kolegyni Brisudovej, ak som sa jej včera dotkol vo svojej, vo svojom vystúpení v rozprave, totižto ja som v žiadnom prípade nemal záujem nikdy sa dotknúť jej osoby ani som žiaden útok nemal v úmysle smerovať na jej osobu. Jediné, čo som kritizoval, bol jej pozmeňujúci návrh, s ktorým nesúhlasím. Ale uznávam, že to mohlo vyznieť aj tak, že kritizujem jej osobu. Takže nie je tomu tak a ešte raz sa ospravedlňujem.
Blanár, Juraj, podpredseda NR SR (2021-03-17):
Ďakujem, pán spravodajca. Otváram všeobecnú rozpravu. Do rozpravy som písomne nedostal žiadnu prihlášku. Otváram možnosť sa prihlásiť ústne. Dvaja páni poslanci zatiaľ. Ešte má niekto záujem? Ak tomu tak nie je, uzatváram možnosť sa prihlásiť. Ako prvý do rozpravy sa prihlásil pán poslanec Radovan Sloboda, ktorému udeľujem slovo, nech sa páči.
Hrnčiar, Andrej, podpredseda NR SR (2017-11-29):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo však požiadala pani ministerka. Nech sa páči.
Belousovová, Anna, poslankyňa NR SR (2011-09-13):
Ďakujem. Chcem oznámiť členom výboru pre ľudské práva a národnostné menšiny, že zasadnutie klubu bude hneď teraz na č. 50.
Kotleba, Marian, poslanec NR SR (2017-12-06):
Vážený pán poslanec Číž, v podstate sa dá súhlasiť s vašou, dá sa povedať, oprávnenou požiadavkou na vytvorenie akejsi slušnejšej a konštruktívnejšej politickej atmosféry a kultúry v spoločnosti aj v tomto pléne. To si myslím, že nemôže naozaj nikto s tým mať nejaký vážnejší problém. Ale uznajte sám, že kým pokračujú niektoré doslova protiľudové a protidemokratické prvky alebo niektoré protiľudové a protidemokratické praktiky zo strany politikov vládnej koalície, tak asi nebude veľmi jednoduché a nejaké aktívne alebo rýchle vypočuť túto vašu požiadavku, pretože tá forma by mala aspoň nejako kopírovať ten obsah, akým je ten obsah, nevravím že vždy, ale v niektorých momentoch taký dosť podivný, tak potom to tu vyzerá, ako to tu vyzerá. Ale tá iniciatíva, z mojej strany ja to vítam. Ďakujem pekne.
Sulík, Richard, predseda NR SR (2010-07-08):
Ďakujem. Poprosím pána Saloňa.
Glváč, Martin, podpredseda NR SR (2017-09-06):
Ďakujem. S faktickou poznámkou nikto. Končím možnosť sa prihlásiť. Ďalší v rozprave, pán poslanec Baránik, nech sa páči.
B. Bugár, podpredseda NR SR: (2001-10-17):
J. Volf, poslanec: Môžeme pristúpiť k hlasovaniu. Samozrejme, závisí to od počtu poslancov.
Vons, Peter, poslanec NR SR (2023-06-21):
Pán predseda, dajte, prosím, hlasovať o bodoch 10 a 50 s odporúčaním gestorského výboru neschváliť.
P. Miššík, poslanec: (2008-05-13):
Dnes, keď sa venujeme športu, a ja to teraz obrátim, pretože som zabudol ešte jednu vec vo svojom príspevku povedať, ktorú chcem spomenúť teraz, ale súvisí to s tým, čo hovorila Katka aj moji predrečníci, a to je to, čo sa deje v oblasti fanúšikov v športe. To je predsa nepredstaviteľné, aby tento štát z našich daní vynakladal obrovské peniaze na to, aby kukláči doprevádzali tlupu neprispôsobivých občanov, ktorí sa tvária ako nejakí fanúšikovia nejakého futbalového klubu. Veď to je úplne šialené. Všade sa s tým vedia vysporiadať. Vedeli sa s tým vysporiadať v Anglicku. Dnes sú vzorní Angličania. Vedeli sa s tým vysporiadať v Španielsku, kde dostali traja takýto rowdys, trojročné odňatie slobody za to, že zranili jedného človeka z SBS-ky vyhodeným sedadlom. Čo sa deje u nás? Nič. Ja nehovorím, že to má riešiť zákon o športe, ale toto všetko, vážení, súvisí. Ak my budeme naďalej postupovať benevolentne voči takýmto... (Prerušenie vystúpenia časomierou.)
Paška, Pavol, predseda NR SR (2012-09-18):
Hlasujeme. (Hlasovanie.) 149 prítomných, 83 bolo za, 66 proti. Tento návrh do druhého čítania sme schválili. Ďalej.
Bugár, Béla, podpredseda NR SR (2018-12-05):
Ďakujem pekne. Takže teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Baránikovi. Nech sa páči.
Hrušovský, Pavol, podpredseda NR SR (2011-03-22):
Pán námestník, prepáčte, že vás prerušujem, ale chcem sa vás opýtať, ako dlho ešte...
Matovič, Igor, poslanec NR SR (2015-04-15):
Myslím si, že nie je na čo reagovať.
Mazurek, Milan, poslanec NR SR (2018-02-07):
Pán kolega Mihál, opäť ste zhodnotili to, čo tu bolo povedané viackrát, ale som vám za to vďačný, pretože podľa mňa je potrebné opakovať to vláde, aby pochopila, s akým nezmyslom v skutočnosti prišla a ktorý vydáva za jednoducho riešenie týchto problémov. Keď si to celé zhrnieme, tak za prvé, na východe Slovenska máme obrovský problém s vysokou mierou nezamestnanosti a disponujeme skutočne armádou nezamestnaných ľudí. Za druhé, v zahraničí pracujú státisíce Slovákov, predovšetkým občanov práve východného Slovenska. Za tretie, na západe Slovenska máme obrovský prebytok pracovných miest a nemáme ich kým obsadiť. Vláda príde teda s riešením. Čo urobí? Zoberie pol milia; viac než pol miliardy eur z daní slušných ľudí a postaví ďalšiu fabriku, ktorá bude potrebovať tisíce zamestnancov. A kde? Na západe, kde už teraz máme prebytok voľných pracovných miest a nemáme ich kým obsadiť. Viete, keby v tom človek chcel hľadať nejakú logiku, tak sa dávno stratí. Proste my nedokážeme prísť na to, prečo sa vláda rozhodla takýmto spôsobom, jednoducho prečo takto vyhadzuje peniaze ľudí do koša a ako to vlastne vláda chce za tých 10, 20, 30 rokov so Slovenskom nejakým spôsobom dotiahnuť a aký má plán, pretože takéto rozhodnutia nemajú logiku, takéto rozhodnutia sú proste bláznivé. A kompenzovať si tieto bláznivé rozhodnutia tým, že teraz dáme štyri, päť alebo šesťtisíc eur človeku, ktorý zmení trvalý pobyt a odsťahuje sa z toho východu, kde si dlhodobo nemôže nájsť prácu, na západ Slovenska, tak to jednoducho nie je riešenie, pretože, ako som hovoril, kto na tom východe ostane? Vy ste boli v tom Bardejove, videli ste, čo sa tam deje. A skúste ísť ešte ďalej, do Medzilaboriec, do Sniny, to by ste len videli. Bardejov je ešte oproti nim celkom v pohode. Takže ja sa jednoducho divím, kto ešte po tomto všetkom môže voliť štandardné politické strany tvoriace súčasnú vládnu koalíciu.
Zmajkovičová, Renáta, podpredsedníčka NR SR (2012-10-26):
S reakciou, pán poslanec Novotný.
Pollák, Peter, poslanec NR SR (2024-01-11):
Ďakujem za slovo, pán predsedajúci. Dobre si hovoril, pán kolega. V tvojej rozprave je naozaj dôležité, kto písal ten zákon, kto ho obhajuje, ale ešte dôležitejšie bude, kto zahlasuje za tento návrh zákona. Zahlasujú zaňho poslanci za stranu HLAS, tí poslanci, ktorých predseda iba takto mlčí o tomto návrhu, rovnako mlčal aj pri odvolávaní svojho ministra vnútra Matúša Šutaja Eštoka, kde naozaj to vyzerá tak, že je prezidentským kandidátom a nechce mať nič spoločné s tými nehoráznosťami, ktoré tu predkladá táto vládna koalícia. Ale ľudia nie sú sprostí a rovnako nie sme sprostí ani my. Poslanci HLAS-u za tento návrh zahlasujú. A ja chcem, milí kolegovia, ktorí budete dnes na protestoch, aby ste o tom hlasno rozprávali pred celým Slovenskom, že Peter Pellegrini bude najzodpovednejším členom tejto vládnej koalície, vďaka ktorému prejde tento návrh zákona a jeho poslanci toho budú súčasťou. Peter Pellegrini a jeho HLAS podporia tento návrh zákona, ktorý bude vyháňať mladé rodiny z tejto krajiny, lebo jednoducho sa nebudú vedieť brániť proti tým, ktorí ich budú okrádať. Lebo zákon bude prikrátky na tých, ktorí vlastne budú okrádať mladé rodiny. A takisto ako si spomínal, že mnoho ľudí poznáš mimo hranice, ktoré sa nechcú vrátiť na Slovensko iba preto, že tu je blbá nálada hlavne kvôli tejto koalícii. Tak po tomto návrhu ja verím a podľa mojich úvah bude tých ľudí ešte viac, ktorí budú utekať z tejto krajiny, lebo z tejto krajiny bude jeden kriminál a budú hľadať útočisko v nejakej bezpečnej krajine. Ale Slovensko po prijatí tohto návrhu zákona určite nebude. Ďakujem ti ešte raz, pán kolega, a ešte raz vám chcem odkázať, milí kolegovia z opozície, dnes na tých protestoch hlasno kričte o tom, že Peter Pellegrini bude tým najzodpovednejším politikom, vďaka ktorému prejde tento návrh zákona.
J. Vaľová, poslankyňa: (2007-09-19):
A ešte jednu vec by som zacitovala, ktorú povedal pán Michael Cichon, riaditeľ odboru sociálneho zabezpečenia Medzinárodného úradu práce, keďže som bola na príslušnej konferencii, a povedal  to jasne, sú to veci, ktoré sú už vo svete a s ktorými sa pravidelne stretávame a ktoré už sú v praxi, že ekonomický rast sa automaticky nepremietne na zvyšovanie dôchodkov, taký automat na svete nikde nie je a sú to dlhodobé skúsenosti. Ale ak ste ho vy, vážená opozícia, vynašli, tak potom by ste mali toho pána riaditeľa odboru sociálneho zabezpečenia informovať, aby to teda premietol aj do Medzinárodnej organizácie práce. Ak sa vám to podarí, tak vám zagratulujem. Ďakujem pekne.
Paška, Pavol, predseda NR SR (2014-10-30):
Pán poslanec Chren.
Hrnčiar, Andrej, podpredseda NR SR (2017-04-05):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Miroslavovi Sopkovi.
B. Bugár, podpredseda NR SR: (2004-06-24):
Pán minister Zajac, nech sa páči, ako člen vlády máte slovo.
Hort, Milan, podpredseda NR SR (2011-12-01):
Ďakujem pekne. Poprosím teraz pani poslankyňu Moniku Gibalovú, ktorú určil výbor pre sociálne veci ako spravodajkyňu, aby nás informovala o výsledku rokovania výborov o tomto návrhu zákona, aby odôvodnila návrh a stanovisko gestorského výboru, pretože sme v druhom čítaní. Nech sa páči.
R. Raši, minister zdravotníctva SR: (2009-04-28):
V predkladanom návrhu zákona sa riešia aj ďalšie témy vyvolané aktuálnou potrebou   zdravotníckej praxe, napríklad umožnenie vzniku špecializovaných centier na sústreďovanie vybraných výkonov pri vybraných ochoreniach z dôvodu zefektívnenia starostlivosti o pacientov so zriedkavými ochoreniami na Slovensku, doplnenie ustanovení týkajúcich sa  kurzov inštruktorov a kurzov prvej pomoci, registrácia zdravotníckeho pracovníka ako podmienka výkonu zdravotníckeho povolania a možnosti zrušenia registrácie, povinnosť poskytovateľa všeobecnej ambulantnej zdravotnej starostlivosti uzatvoriť zmluvu o poskytovaní zdravotnej starostlivosti so zdravotnou poisťovňou, ak poskytuje zdravotnú starostlivosť plne neuhrádzanú alebo čiastočne uhrádzanú na základe verejného zdravotného poistenia. Vážený pán predsedajúci, vážené panie poslankyne, páni poslanci, prosím o podporu predloženého návrhu zákona. Ďakujem.
Kollár, Boris, predseda NR SR (2023-06-16):
S tým plne súhlasím, neprejde to tu. S ďalšou faktickou poznámkou pán poslanec Kuffa.
P. Miššík, poslanec: (2010-03-02):
Ja musím povedať, že to nie je len právny názor, a musím zároveň povedať tým, ktorí by možno rozmýšľali nad tým, že akým právom my dávame nejaké lehoty. No práve tým právom, že sme poslanci, že môžeme zákonom určovať lehoty, pokiaľ tie prieťahy v konaní spôsobujú to, že nie je práve tá istota, či ten človek, ktorý bol zvolený, bol zvolený právom. Takže aj ja budem hlasovať proti tejto prvej pripomienke pána prezidenta. Ďakujem pekne.
Kaník, Ľudovít, poslanec NR SR (2014-02-13):
Pán premiér Fico by chcel ujsť do prezidentského paláca. Dnes uteká z Národnej rady, pretože, presne, ako pán poslanec hovoril, nemá odpovede a bojí sa otázok, na ktoré nemá odpovede, a tých otázok, na ktoré nemá odpovede, je strašne veľa. Pán poslanec položil veľmi podobné otázky, ako som položil ja, a poukázal na veľmi podobné súvislosti. Ja len na rozdiel od neho si nemyslím úplne, že nie je možné úplne dosledovať pokračovanie tých transakcií vo Švajčiarsku. Išli tam milióny. Mnoho miliónov. Desať, jedenásť v niektorých prípadoch. Z logiky veci vyplýva, ak si ich aj niekto vybral v hotovosti, asi si ich nevybral na jeden raz. To je veľmi, veľmi podivuhodný výber. A asi dosť veľký kufor by potreboval. A keď si ich aj vybral na viac ráz, pravdepodobne, je zaznamenaný ako transakcia, kto si tie peniaze vybral, je to konkrétna osoba, ktorá má dispozičné právo s účtom. Je to pán Bilas, pani Lűtken alebo kto? A potom orgány činné, vyšetrovacie orgány môžu položiť tým ľuďom otázku, čo ste urobili s tými peniazmi? Kam ste ich niesli? Komu ste ich dali? Zdanili ste ich? Tých otázok, ktoré je možné položiť a ktoré možno už sa položiť aj dajú, lebo ja si naozaj myslím, že aj tieto informácie už pravdepodobne majú naše vyšetrovacie orgány, len ich nezaradili do spisu alebo prehliadajú, ako to urobili mnohokrát predtým. A toto treba, na toto sa treba pozrieť a naozaj treba ísť do dôsledkov, po tejto kauze.
Mihál, Jozef, poslanec NR SR (2017-03-21):
Ďakujem. Niekoľko poznámok, pán minister. Na ten názor na tento zákon sa, prosím, choďte spýtať na komoru do Nových Zámkov a tam im vysvetlite, kde si majú nájsť zamestnancov na sezónne práce. Ešte raz opakujem, 40 kalendárnych dní v prepočte na plný úväzok znamená 7 a pol pracovného dňa, tak tu nezavádzajte nejakými vašimi odôvodneniami, že to je vlastne 6 mesiacov. Ako to môže byť 6 mesiacov, keď je to raz 7 a pol pracovného dňa? Môže to byť aj 7 a pol mesiaca, ak to bude 1 pracovný deň v mesiaci, to sa nehádam, ale o tomto sa snáď nebavíme. Bavíme sa o tom, že je to 40 kalendárnych dní, v prepočte na plný úväzok 7 a pol dňa. Ďalšia poznámka. Ak sa dohody zneužívajú, tak zakročte proti tomu zneužívaniu dohôd, veď vy s tými dohodami ako takými v tejto novele nerobíte nič, len hovoríte, aby pálili preč z úradu práce. To znamená, keď je niekto 4 roky na dohode v nejakej firme, tak úplne pokojne bude po tejto novele ďalšie 4 roky, rozdiel bude v tom, že nebude súčasne evidovaný na úrade práce a vy si urobíte jednu čiarku dole. To je celý rozdiel. Ak sa niečo zneužíva, tak sa bude zneužívať aj naďalej. Ďalšia poznámka. Prečo ste znemožnili tým evidovaným nezamestnaným prácu na skrátený pracovný úväzok? Opakujem, že idete sám proti sebe. Veď presne, ešte dokonca v tejto novele v čl. 2 v 1. bode ste navrhli dobrý návrh, že započítava sa pre účely hmotnej núdze pri posudzovaní príjmu len 50 % pri pracovnom pomere, ale započítava sa 75 % pri dohodách. Čiže tu znovu vidíme, že tie dohody sú nevýhodnejšie v tomto inštitúte. A vy budete umožňovať prácu na dohody, aj keď tých 40 dní, ale prácu na pracovný pomer zakážete úplne. Čiže v tomto... (Prerušenie vystúpenia časomerom.)
Grendel, Gábor, podpredseda NR SR (2022-04-29):
Pán poslanec Tomáš Lehotský.
Pellegrini, Peter, predseda NR SR (2015-11-11):
Hlasujme spoločne o bodoch 1, 3 a 4 so stanoviskom gestorského výboru schváliť ich. (Hlasovanie.) Prítomných 137 poslancov, za hlasovalo 79, proti boli 3, zdržalo sa 55. Tieto body sme schválili.
Cicoň, Antonín, poslanec NR SR (2012-09-12):
Hlasujeme o procedurálnom návrhu pána Poliačika vrátiť návrh zákona na dopracovanie.
Cigániková, Jana, poslankyňa NR SR (2016-04-26):
Že, Martin, ale ďakujem, čakala som, že s týmto vyjde teda niekto iný, ale ti za pripomienku (povedané so smiechom a smiech v sále). No, idem postupne teda. Pán Gál, vy ste hovorili, že nič také ste nepovedali, mám tu teda status pani Žitňanskej, kde hovorí: „Nie, neútočili sme na opozičných kolegov doteraz a nebudeme to robiť ani pár dní pred voľbami. Náš súper je na opačnej strane a verím, že to vidíme všetci, ktorí si po voľbách želáme pravicovú vládu bez SMER-u. Myslím, že už je načase vysielať signály, že takúto vládu dokážeme aj štyri roky udržať.“ Pán Kotleba, ja na rozdiel od vás mám v strane kolegov veľkých odborníkov, ktorí doteraz nerobili nič iné, len hovorili fakty. Predtým sa sťažovali, alebo teda váš kolega Uhrík sa sťažoval na to, že sa tu stále opakujeme, ja s ohľadom na vaše duševné zdravie som vás chcela tohoto ušetriť, a keďže máme takýto kvalitný poslanecký klub, naozaj nebolo veľmi odborne čo ešte k tomu, tak som to poňala po svojom. Nekopem do tradičnej rodiny, veľmi si ju vážim, myslím si, že aj ja mám teda tradičnú rodinu, ale kopem do situácie, keď jednoducho na Slovensku sme mali uzákonený nejaký stav a ten istý stav sa uzákonil znova v ústave úplne zbytočné, to je celé. Pán Hrnko, k vám len toľko, nekričte, lebo vás trafí šľak. (Reakcie z pléna.) A kto mi to napísal? No moje blogy ste asi čítali, ja jednoducho píšem zatiaľ lepšie, ako hovorím, ale sľubujem vám, že sa to zlepší. Ďakujem pekne. (Potlesk.)
Paška, Pavol, predseda NR SR (2014-11-10):
Pán poslanec Matovič.
P. Paška, predseda NR SR: (2009-12-01):
(Hlasovanie.) 137 prítomných, 84 za, 53 sa zdržalo. Sme v treťom čítaní . Otváram rozpravu. Pýtam sa, či má niekto záujem vystúpiť? Pán poslanec Ivančo do rozpravy? Nie, to potom. Dobre. Takže vyhlasujem rozpravu za skončenú. Budeme hlasovať, pán spravodajca.
Grendel, Gábor, podpredseda NR SR (2020-09-24):
Ďalší v rozprave je pán poslanec Valášek, ktorý nie je v rokovacej sále, takže stráca poradie. A po ňom nasleduje pán poslanec Taraba.
Laššáková, Jana, podpredsedníčka NR SR (2014-03-28):
Na vystúpenie pána poslanca s faktickou poznámkou pán poslanec Přidal. Končím možnosť prihlásiť sa s faktickými poznámkami. Nech sa páči, pán poslanec.
Hlina, Alojz, poslanec NR SR (2015-11-24):
Ďakujem veľmi pekne. Pán predseda, ja dávam návrh, aby ste dali návrh, aby poslanci, ktorí navrhujú svoje zákony, za ne hlasovali. Pán Pavlis tu zachraňuje duše baníkov, ani nehlasoval za svoj vlastný zákon, svedčí to o určitej, by som povedal, neprofesionalite a neúcte k tomuto orgánu.
Jurinová, Erika, podpredsedníčka NR SR (2014-06-06):
Vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Nech sa páči, máte slovo.
Pellegrini, Peter, predseda NR SR (2015-02-18):
S reakciou na faktické poznámky pán poslanec Galko.
Bugár, Béla, podpredseda NR SR (2016-10-26):
Prezentujme sa a hlasujme. (Hlasovanie.) Prítomných 141, za 65, proti 32, 44 poslancov sa zdržalo hlasovania. Konštatujem, že návrh sme neschválili. Ďakujem, pán spravodajca. Prosím teraz pani poslankyňu Soňu Gaborčákovú, aby uviedla hlasovanie o bode 70 schváleného programu, a to v prvom čítaní o návrhu poslancov Mihála, Ďuriš Nicholsonovej, Blahovej a Cigánikovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 279). Nech sa páči. (Hlasovanie o návrhu poslancov Národnej rady Slovenskej republiky Jozefa Mihála, Lucie Ďuriš Nicholsonovej, Natálie Blahovej a Jany Cigánikovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 279.)
Glváč, Martin, podpredseda NR SR (2017-11-30):
Ďakujem. Pán poslanec, chcete doplňujúcu otázku položiť? Nech sa páči.
M. Gaľa, poslanec: (2004-05-25):
Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona nebude mať dopad na zmenu zamestnanosti v negatívnom slova zmysle. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní v súlade s rozhodnutím predsedu Národnej rady Slovenskej republiky č. 681 z 23. apríla 2004 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokoval Ústavnoprávny výbor Národnej rady, Výbor NR SR pre financie, rozpočet a menu, Výbor NR SR pre verejnú správu, Výbor NR SR pre sociálne veci a bývanie, Výbor NR SR pre obranu a bezpečnosť, Výbor NR SR pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 30 dní a v gestorskom výbore do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, ďakujem za slovo.
Laurenčík, Milan, podpredseda NR SR (2020-11-25):
Prepáčte, pán poslanec. Páni poslanci, prosím kľud v sále a počúvajme.
Krúpa, Juraj, poslanec NR SR (2023-12-13):
Ďakujem. Pán kolega Kišš, vy ste spomínali niečo v tom duchu, že sa divíte, že tá konsolidácia, ktorú tu prezentujú, že vlastne žiadnou konsolidáciou nie je. A vy ste už niekedy zažili, že komunisti alebo sociálni demokrati robili nejakú konsolidáciu verejných financií, že by vedeli šetriť? Že by vedeli efektívne vynakladať peniaze daňových poplatníkov? Vždy ich zneužívali pre vlastnú propagandu. Táto lex konsolidácia nie je ničím iným, je to len bohapustým míňaním a na ich propagandu s tým, že vlastne budú ožobračovať normálnych ľudí, normálnych daňových poplatníkov. Jednoducho lex konsolidácia z úst sociálneho demokrata je paradox, to je oxymoron. To je presne to isté, ako vegánska masť, hej? Oni tým len ukazujú, že niečo ako robia, ale to je tak pre takého jednoduchého, že ktorý si môže myslieť, že oni naozaj niečo robia, ale oni pri tom len idú kradnúť. To je všetko, čo uvidíme a, samozrejme, to budú prekrývať bludmi. To je tak, ako to vždy robili, ináč to nevedia, pretože sa nevedia postaviť k veci, nevedia ich normálne pragmaticky riešiť. Videli sme to presne aj na dnešnom výbore pre európske záležitosti, kde premiér Fico, popredný bludár slovenského bludária, riešil nejakého Sorosa namiesto toho, aby riešil reálne veci, ktoré sa nás týkajú. Takže tu máme neraz aj nejaký spor aj v tejto koalícii ohľadne Globsecu, ale možnože tie peniaze, ktoré idú teraz takto míňať, vynaložia napríklad na pána Bödöra, ktorý zorganizuje nejakú medzinárodnú konferenciu výpalníkov celého sveta. Ďakujem.
Petrík, Simona, poslankyňa NR SR (2019-03-28):
Ďakujem veľmi pekne. Ja by som zareagovala teda na pána Blanára najskôr. Áno, ja viem, pán Blanár, že tu máme nejaké opatrenia. Ja netvrdím, že sa tu nedeje vôbec nič. Ale je toho málo, nie sú zastrešené, nie sú systémové a tento dohovor prináša, prináša komplexnosť toho, je to komplexný nástroj na to, keby sme ho implementovali tak, ako to urobilo Nemecko, máme komplexný súbor nástrojov na to, ako účinne bojovať s násilím aj v rámci prevencie, aj v rámci dôsledkov. Potom ste hovorili o prirodzených záležitostiach, že sa tam popierali nejaké prirodzené záležitosti. To sú čo, prosím vás, prirodzené záležitosti? Akože tá, tá nerovnosť, tie stereotypné roly? V podstate vy všetci traja, ak môžem reagovať teda aj na pána Zelníka, aj na pána Mizíka dokopy, všetci traja hovoríte o tom, že vám vadí nejaká gender ideológia. Ona tam nie je. Pán Zelník, prosím vás, ukážte mi, kde je tá gender ideológia. Keď mi to ukážete, ak myslíte to búranie stereotypov a predsudkov, ak si myslíte, že toto je gender ideológia, tak to nie gender ideológia. Búranie rodových stereotypov a predsudkov je logická súčasť tohto dohovoru, pretože tie bývajú najčastejšie dôvodmi násilia páchaného na ženách, pretože keď je muž v nadradenej pozícii aj z pozície sily, z pozície napr. aj toho, že žena je na ňom finančne závislá, tak z tohto vzniká to násilie. A to je jediná vec, ktorú tento dohovor rieši. Búranie stereotypov a predsudkov. Ako nehnevajte sa, tak vy to nechápete asi. My sa tu môžme takto hrať ešte dve hodiny, ale skrátka vy nerozumiete. Vy si tomu, vy si to prečítajte ešte raz. Zbúranie stereotypov a predsudkov, rodových predsudkov, to je, to je v podstate naozaj ten, tá, tá esencia toho, ako dosiahnuť rovnosť, a bez rovnosti nebude násilie.
Bugár, Béla, podpredseda NR SR (2019-05-21):
Vážené panie poslankyne, páni poslanci, chcem sa opýtať, či každý, kto mal záujem sa zúčastniť na týchto tajných voľbách, či už vykonal; no vidím, že ešte niektorí nie, lebo chceme, samozrejme, vyhlásiť tajné voľby za skončené, aby sa mohlo začať s počítaním hlasov. (Ruch v sále.) (Pokračovanie aktu tajného hlasovania.)
Košútová, Magda, poslankyňa NR SR (2015-09-24):
Pán predseda, v rozprave nevystúpil žiadny poslanec, preto, prosím, budeme hlasovať o bodoch spoločnej správy 1 až 4 s odporúčaním gestorského výboru schváliť. Dajte, prosím, hlasovať.
Žiga, Peter, podpredseda NR SR (2024-01-16):
Pán poslanec Lackovič.
Laššáková, Jana, podpredsedníčka NR SR (2012-09-18):
Pán poslanec Senko, nech sa páči.
Grendel, Gábor, podpredseda NR SR (2022-03-22):
Jedna faktická poznámka na vaše vystúpenie. Pán poslanec Viliam Zahorčák, nech sa páči.
Lebocký, Tibor, poslanec NR SR (2012-07-31):
Ako prvý v rozprave vystúpil pán poslanec Podmanický. Dajte, prosím, hlasovať o jeho pozmeňujúcom návrhu.
Tomáš, Erik, poslanec NR SR (2021-04-30):
Vážený pán predseda Kollár, mňa prekvapili vaše slová o tom, že idete reformovať sociálny systém a sociálnu oblasť. Asi ste možno zabudli, že ste priamo vy a vaša strana zodpovedná a zodpovední za sociálnu oblasť, keďže vo funkcii máte svojho nominanta, vo funkcií ministra práce a za ten prvý rok alebo za niečo vyše roka ste ten sociálny systém skôr deformovali. Pán Kollár, podviedli ste voličov, svojich voličov, keď ste tvrdili pred voľbami, že nezrušíte sociálne opatrenia, respektíve na nich nesiahnete a napriek tomu, že máte vlastného ministra práce, ste viaceré tieto opatrenia zrušili alebo obmedzili. Tak vám len pripomeniem, za čo ste, pán Kollár, aj vy osobne hlasovali. Hlasovali ste za 13. dôchodok, napokon ste z neho urobili len sociálnu dávku. Pán Kollár, hlasovali ste za zvýšenú minimálnu mzdu a napokon ste ju znížili, pretože ste siahli do toho spomínaného automatu. Pán Kollár, hlasovali ste za obedy zadarmo, napokon 450-tisíc detí prišlo o obedy zadarmo. Čiže hovoriť po roku toho, čo ste tu ukázali na ministerstve práce, o tom, že idete reformovať sociálny systém, dokonca, že idete pomáhať rodinám, je naozaj, naozaj veľmi falošné a, bohužiaľ, taká je aj vaša politika. Potom si nestojíte za svojimi slovami a ľudia vám už nemôžu veriť.
Demian, Jaroslav, poslanec NR SR (2012-10-19):
Vážený pán predseda, vážené panie poslankyne, vážení páni poslanci, vážený pán minister, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ako spravodajca Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej, 8. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Ako spravodajca po rozprave odporučím, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní a ďalej v súlade s rozhodnutím predsedu Národnej rady Slovenskej republiky č. 222 z 28. septembra tohto roku a podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporučím, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Vážený pán predseda, otvorte rozpravu.
Lebocký, Tibor, poslanec NR SR (2012-07-31):
Pán predseda, v rozprave vystúpilo päť poslancov, z ktorých štyria podali pozmeňujúce návrhy. Pán poslanec Poliačik navyše predložil procedurálny návrh nepokračovať ďalej v rokovaní o tomto poslaneckom návrhu zákona. Pán predsedajúci, dajte, prosím, hlasovať o tomto návrhu.
Hrnčiar, Andrej, podpredseda NR SR (2019-05-20):
Štyri faktické poznámky. Nech sa páči, pán poslanec Mizík.
Fecko, Martin, poslanec NR SR (2013-05-28):
Ďakujem pekne. Pán kolega, ja by som sa venoval iba tej časti, kde si spomínal verejnoprávne médiá, a apeloval by som na predkladateľa, že, či sa nám to páči alebo nepáči, verejnoprávne médiá formujú právne vedomie našich občanov, našich ľudí. A pokiaľ sa to nastaví trošku ináč, ako by tá verejnosť, by sme si teda predstavovali, tak môže dochádzať aj k celkovým rodinným tragédiám a sebevraždám. Preto by som chcel apelovať na predkladateľa, aby v plnej vážnosti ten názov „verejnoprávne médium“, keď sme už takto to pomenovali, aby sme ho plnou vážnosťou takto brali. A aby sa nezopakovalo napríklad z minulých rokov, keď verejnoprávne médiá uverejňovali reklamy na nebankové subjekty BMG a Horizont Slovakia a tristotisíc ľudí sa dostalo do životných tragédií iba kvôli tomu, že verilo štátu, že verejnoprávne médium bude vysielať programy a iniciovať reklamy, ktoré nebudú ničiť nášho občana. Žiaľ, nestalo sa. Takže bol by som veľmi rád, keby sa s plnou vážnosťou k verejnoprávnym médiám pristupovalo aj čo sa týka vysielacích programov. Ďakujem pekne.
Gyimesi, György, poslanec NR SR (2023-03-16):
Pán podpredseda, vy mi čítate myšlienky. Dovoľte mi ešte, ak sa teda bavíme o tom, že tá výmena obyvateľstva je fajn, alebo to odsunutie obyvateľov, či už Nemcov, alebo Maďarov, je tiež fajn, tak vám prečítam tri citáty dobových, vrcholných predstaviteľov Československa: „Pohnútkami nášho postoja a našej politiky neboli nacionalizmus alebo nacionálny šovinizmus, ale snaha navždy eliminovať menšinovú otázku, ktorá môže byť príčinou medzinárodného nedorozumenia.“ Vladimír Široký, 1948, Viliam Široký, pardon. „Riešenie slovensko-maďarského vzťahu je možné dosiahnuť jedine úplným likvidovaním maďarskej menšiny u nás.“ Vlado Clementis, 29. 9. 1946. Tretí. „Kladiem pritom dôraz na slovo definitívne, lebo každé iné riešenie je riešenie nezdravé, riešenie, ktoré by železnou logikou viedlo k novým nepokojom a k zbytočným konfliktom a neposlúžilo by zainteresovaným národom a jediným definitívnym riešením je odchod maďarskej menšiny zo Slovenska.“ Takisto to povedal pán Clementis v septembri v roku 1945. A mňa mrzí, že pán poslanec Krúpa, ktorý je liberál, sa hlási k takýmto praktikám a k takýmto slovám a k takýmto činom, ktoré nasledovali po týchto slovách. Pretože takéto isté slová v kontexte napríklad vojny na Ukrajine alebo v kontexte tu niektorých zelených mužíkov, ktorí sa premávali alebo premávajú po slovenských uliciach, je fajn a ich odsudzujeme, tak toto musíme odsúdiť tiež. A my to chceme urobiť inteligentným spôsobom, že povieme len tým ľuďom, ktorých sa to týkalo, že prepáčte, jedným pamätným dňom. A opakujem po štvrtýkrát, som ochotný v druhom čítaní sa baviť o zmene dátumu bez akéhokoľvek problému, pretože podstatné je pre mňa chcieť. Ďakujem pekne.
Hort, Milan, podpredseda NR SR (2011-10-18):
Pani Vaľová, nech sa páči, môžete reagovať.
Pellegrini, Peter, podpredseda NR SR (2020-07-14):
Pán poslanec Šefčík
Paška, Pavol, predseda NR SR (2012-10-24):
Faktická poznámka, pán poslanec Mikloško, Hudacký, Kuffa, končím možnosť sa prihlásiť. Pán poslanec Mikloško.
Figeľ, Ján, podpredseda NR SR (2014-05-30):
Ďakujem pekne. Na vystúpenie pána navrhovateľa Hrušovského je séria faktických, posledný je Miroslav Kadúc, končím možnosť prihlásiť sa. Nech sa páči, Daniel Lipšic.